يوهان تيتزيل

يوهان تيتزل (بالالماني: Johann Tetzel تنطق: يوهان تيتسل) تاريخ ميلاده 1465 و توفى فى 11 اغسطس 1519 . كان راهب المانى و واعظ دومينيكانى من الروم الكاثوليك , و كان المفتش الاكبر لـمحاكم التفتيش على بولندا و بعدين بقى مانح لـصكوك الغفران فى المانيا. تيتزل مشهور تاريخى بتهمت بيع صكوك الغفران للناس مقابل فلوس , بالإضافه لمناظراته التاريخيه مع مارتن لوثر اللى كان بيهاجمه بشده.

 حياته 
تيتزل من مواليد بيرنا فى اقليم سكسونيا , و درس فلسفه و لاهوت فى جامعت لايبتزج .انضم للرهبان الدومنيكان سنت 1489 و حقق نجاح كواعظ , و سنت 1502 اخد تصريح بالوعظ من الاسقف جيوفانى كاردينال اسرة ميدتشى اللى بقى بعد كده البابا ليو العاشر , و دى الحاجه اللى هو قضى بقيت حياتو بيعملها . سنت 1509 اتعين مفتش عام فى محاكم التفتيش على بولندا و سنت 1517 البابا ليو العاشر عيّنه كـ "مانح لصكوك الغفران" commisioner of indulgences فى عموم المانيا.
تيتزل اخد درجت الليانس فى اللاهوت المقدس من جامعة فرانكفورت نهر الأودر سنت 1517 , و بعدين بقى دكتور اللاهوت المقدس سنت 1518 بعد ما وقف يدافع عن وجهة نظره عن مشروعية صكوك الغفران مرتين اودام مارتن لوثر . وقتها مكانش لسه اتعرفت فضيحت بيعه لصكوك الغفران مقابل فلوس , كان بيتقال إن الفلوس اللى هو بيجمعها عشان ارجعت بنا كنيسة القديس بطرس بس فى الحقيقه نص الفلوس كانت بتروح لرئيس اساقفة مدينت ماينز الكاردينال البرت فون براندنبرج . مارتن لوثر كان بيعمل حلقات وعظ علنيه للهجوم على نظريت تيتزل عن بيع صكوك الغفران , و دفاع تيتزل كان هو السبب اللى حفز مارتن لوثر إنه يكتب المبادىء الخمسه و تسعين , اللى كان من ضمنها:"Johann Tetzel" Encyclopædia Britannica, 1911 Edition. Retrieved Jan. 26, 2007

27 - وعظ الكهنه دول هو مجرد نظريات بشريه , بتقول ان بمجرد ما فلوسك تدخل صناديقهم , الروح اللى بتتعذب هاتخرج من جهنم.
28 - الحاجه الوحيده اللى ممكن تحصل لما فلوسك تدخل صناديقهم هى ان جشعهم بيزيد . الشفاعه مش فى ايد الكنيسه , كل حاجه فى إيد ربنا لوحدو .

تيتزل تمت ادانته بتهم الفساد الاخلاقى (بس بعد كده اخد عفو) لما السفير البابوى كارل فون ميلتتز اتهمه بالرشوه و التزوير , تيتزل انسحب من الحياه العامه و انعزل فى دير الرهبان الدومينيكان فى لايبزج لغايت وفاته سنت 1519.Henry, Ganss (1913). "Johann Tetzel". Catholic Encyclopedia. New York: Robert Appleton Company.

 لينكات برانيه 

 مصادر 

تصنيف:وفيات 1519
تصنيف:مواليد 1465